## Termeni de Referință

**privind selectarea unei companii/agenții pentru elaborarea materialelor promoționale/informaționale**

**Denumirea proiectului**  Echitate în sănătate prin responsabilizare socială

**Codul proiectului**: 415932

**Termenul limită de aplicare** 1 noiembrie 2021, ora 10:00

1. **Informație generală**

În anul 2019 Crucea Roșie din Elveția a demarat implementarea proiectului „Echitate în sănătate prin responsabilizare socială”, finanțat de Agenția Elvețiană pentru Dezvoltare și Cooperare, care are ca scop consolidarea echității în sănătate, transparența și responsabilizarea socială.

Proiectul este implementat în parteneriat cu Asociația Obștească „CASMED” și Asociația Obștească „HOMECARE” și face parte din programul național, care sprijină implementarea Acoperirii Universale cu Servicii Medicale în Moldova (MD AUSM).

Proiectul „Echitate în sănătate prin responsabilizare socială” completează intervențiile MD AUSM privind creșterea responsabilității față de pacienți și populație prin instituirea și/sau susținerea mecanismelor existente de responsabilizare socială în cinci raioane pilot - Bălți, Florești, Soroca, Drochia și Edineț. Aceste mecanisme la nivel comunitar, local și național au ca scop abilitarea societății civile în revendicarea dreptului la sănătate prin responsabilizarea prestatorilor de servicii medicale și autorități.

Proiectul prevede trei obiective pentru îmbunătățirea calității, accesului și echității în sănătate.

**Obiectivul 1** se referă la furnizarea de servicii medicale echitabile și de calitate la toate nivelurile. Proiectul are ca scop consolidarea societății civile și instituirea mecanismelor de responsabilizare socială pentru a monitoriza și îmbunătăți accesul echitabil și de calitate a serviciilor medicale. Implicarea societății civile, împreună cu grupurile de pacienți și asociațiile medicale profesionale, prin diferite mecanisme de responsabilizare socială reprezintă o abordare puternică pentru responsabilizarea autorităților din domeniul de sănătate, care la rândul lor oferă feedback la percepțiile consumatorilor referitor la serviciile medicale prestate.

**Obiectivul 2** al proiectului prevede consolidarea capacităților Companiei Naționale de Asigurări în Medicină (CNAM) pentru a extinde acoperirea cu servicii medicale și a deveni durabilă. Odată ce mecanismele de responsabilizare socială vor fi funcționale și vor avea efect asupra îngrijirii de calitate, încrederea în sistemul de sănătate va crește, ceea ce va conduce la creșterea numărului de persoane asigurate în sistem.

**Obiectivul 3** se referă la protecția cetățenilor moldoveni împotriva sărăciei din cauza plăților suplimentare și neformale în instituțiile medico-sanitare publice și a cheltuielilor catastrofale pentru medicamente. Mecanismele de responsabilizare socială vor include monitorizarea plăților suplimentare și neformale (de exemplu, prin intermediul chestionarelor sau feedback-ul electronic al pacienților pe platforma E-sănătate sau spitale.md).

1. **Scopul**

Sprijinirea unei campanii naționale în domeniul transparenței și prevenirii plăților suplimentare în sănătate.

1. Sarcini specifice:
2. Elaborarea mesajului general, a mesajelor secundare, a designului și conținutului materiale promoționale/informaționale în baza informației primite de la proiect (spot video grafic animat 2D, spot audio, banner, poster, leaflet, logo, moto, etc);
3. Testarea mesajelor elaborate, folosind focus-grupul, ca instrument sociometric (creat din reprezentanți ai grupurilor-țintă);
4. Dezvoltarea scenariilor pentru spotul video grafic animat 2D și audio care să includă mesajele generale și secundare;
5. Producerea spotului video grafic animat 2D în limba romana (versiunea desfășurată 150 secunde, versiunea scurta 15/30 secunde), conform scenariului elaborat și aprobat de proiect;
6. Producerea a 2 spoturi audio (15/30 secunde), conform scenariului elaborat și aprobat de proiect;
7. Subtitrarea în limba rusă a spotului video, iar pentru spotul audio va fi înregistrată versiunea în limba rusă;
8. Elaborarea unui plan media pentru promovarea/diseminarea materialelor promoționale/informaționale ca publicitate socială. Vor fi identificate cele mai potrivite canale de comunicare a materialelor promoționale/informaționale elaborate.
9. Livrabile și modalitatea de plata

|  |  |
| --- | --- |
| Livrabile | Termenul limită (tentativ) |
| Spot video grafic animat 2D în limba romană (versiunea desfășurată 150 secunde, versiunea scurtă 15/30 secunde), cu subtitrarea în limba rusă | 30 noiembrie 2021 |
| 2 spoturi audio (15/30 secunde) în limba romana, cu înregistrarea versiunii în limba rusă | 30 noiembrie 2021 |
| Versiunea spotului video grafic animat 2D adaptat pentru rețelele de socializare | 30 noiembrie 2021 |
| Designul și conținutul altor materiale promoționale/informaționale (banner, poster, leaflet, logo, moto, etc) | 15 decembrie |
| Plan media pentru promovarea/diseminarea materialelor promoționale/informaționale ca publicitate socială | 20 decembrie |

Plata va fi efectuată prin virament bancar după livrarea și recepționarea produselor.

1. **Experiența și calificări**
2. Studii în domeniile mass media, jurnalism, comunicare, tehnic sau alte domenii relevante;
3. Experiență în domeniul producerii materialelor promoționale/informaționale, inclusiv de elaborarea a scenariilor de cel puțin 3 ani;
4. Experiența în domeniul producerii materialelor promoționale/informaționale, inclusiv de elaborarea a scenariilor în domeniul de sănătate va constitui un avantaj;
5. Abilități de filmare, montare, editare a produsului în baza cerințelor stipulate de comanditar, astfel încât produsul final să corespundă cu cerințele înaintate de comanditar;
6. Experiență de lucru cu organizațiile internaționale și neguvernamentale;
7. Cunoașterea fluentă a limbii române (scris și verbal), cunoașterea limbii ruse reprezintă un avantaj.
8. **Dosarul de aplicare**

Companiile/agențiile interesate urmează să prezinte următoarele documente/informații pentru a demonstra calificările lor:

1. CV-ul companiei/agenției care confirmă experiența relevantă, cu specificarea personalului cheie implicat în realizarea materialelor promoționale/informaționale. Minim 3 persoane de referințe (ne rezervăm dreptul de a contacta aceste persoane pentru a confirma experiența din CV), exemple de livrabile similare realizate de companie/agenție (sub formă de link-uri).
2. Oferta tehnică, care va conține viziunea privind realizarea sarcinilor, însoțită de un plan de acțiuni (max. 5 pag).
3. Oferta financiară (în MDL), cu specificarea unui preț total și separat pentru livrabile, cu și fără TVA.

**10. Procesul decizional**

Aplicațiile vor fi evaluate conform anexei atașate la Termenii de Referință.

**11. Depunerea dosarului**

Termenul-limită pentru depunerea dosarului: **1 noiembrie 2021, ora 10:00**

Propunerile urmează a fi expediate la următoarea adresă e-mail: lgrecu777@gmail.com cuindicarea referinței „Oferirea serviciilor de consultanță”.

Asociația Obștească „Homecare” își rezervă dreptul de a solicita documente suplimentare în caz de necesitate.

Aplicațiile incomplete sau aplicațiile expediate după termenul-limită indicat nu vor fi luate în considerare pentru evaluare. Doar candidații preselectați vor fi contactați.